Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1197

1. A képzési cél A szakirányú továbbképzés célja, hogy jogász szakképzettséggel rendelkezõk számára átfogó ismereteket nyújtson elsõsorban az Európai Unió jogáról, érintve az Európa Tanács jogának az EU-hoz kapcsolódó kérdéseit is. A képzésben résztvevõknek biztos képet és készséget kell kapniuk, illetve szerezniük a jogok szerkezetérõl, tartalmáról, eljárási vonatkozásairól, az e területeken felmerülõ elméleti és gyakorlati problémák megoldásához. A képzés által közvetített tudást legközvetlenebbül az európai intézményekkel kapcsolatban állók (a politikai, közigazgatási, tömegtájékoztatási területeken), illetve azok a gyakorló jogászok hasznosíthatják, akiknek már ma, de méginkább a közeli jövõben az európai jogot alkalmazniuk kell. (Az igazságszolgáltatásban dolgozó jogászok, ügyvédek, a vállalkozások jogi képviselõi.) Természetesen a felsõfokú oktatásban, illetve a tudományos kutatásban erre a területre készülõk számára is megfelelõ alapot nyújt. A képzés célja továbbá, hogy olyan ismereteket nyújtson a képzésben résztvevõk számára, amelyek elõsegítik az EU jog területén való további specializálódást (pl. EU kereskedelmi jog, versenyjog stb.).

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes